ইয়াতে ভালেমান কম বয়সীয়া ছোৱালীও আছে, কিছুমান বিউটিতকৈও সৰু। তেওঁলোকৰ মাজতো গৰ্ভধাৰণ কৰা আৰু সন্তান জন্ম দিয়া ছোৱালী আছে। বহু গৱেষকে কয় যে কৈশোৰৱস্থাৰ গৰ্ভধাৰণ হ্ৰাস কৰাটো ৰাষ্ট্ৰসংঘৰ বহনক্ষম উন্নয়নৰ লক্ষ্য (চমুকৈ SDG) ত সামৰি লোৱা যৌন আৰু প্ৰজনন স্বাস্থ্য সংক্ৰান্ত উদ্দেশ্যাৱলীৰ মাজৰ স্পষ্টকৈ উল্লেখিত গুৰুত্বপূৰ্ণ দিশ। বিশেষকৈ ৩ আৰু ৫ নং SDGত ‘ সুস্বাস্থ্য আৰু কুশলে থকা ’ আৰু ‘ লিংগ সমতা ’ ৰ কথা উল্লেখ কৰা হৈছে। আশা কৰা হৈছে যে ২০২৫ৰ ভিতৰত এই লক্ষ্যসমূহত উপনীত হ ’ ব পৰা যাব, তাৰমানে এতিয়াৰ পৰা ৪০ মাহৰ অন্তত।